****

**Треска за усмивки 2022г.**

**Национален конкурс за „Най-усмихнат клас на България 2022 – умни, творящи, можещи „ организирано от Сдружение „УСМИВКА“ Бургас - стартира от 10.10.2022г. до 20.11.2022г. с подкрепата на Община Бургас**

По традиция всеки първи петък на октомври , преди да настъпи есента, се отбелязва Световният ден на усмивката. Негов основател, както и автор на популярното усмихнато жълто личице, е американският график Харви Бел, създал символа като част от рекламна кампания през 1963. Днес усмихнатото лице е един от популярните емотикони не само в Интернет, но и навсякъде в нашия живот.

Според Бел това трябва да бъде денят „посветен на доброто настроение и добрите дела“ и да преминава под мотото:

**Направи добро. Помогни на някого да се усмихне.**

Бел смятал още, че това трябва да бъде ден, в който всеки да се усмихва и да дарява усмивки на околните. Датата е в началото на октомври, защото началото на есента определено има нужда от повече усмивки.

**За девета поредна година Сдружение „УСМИВКА“ с подкрепата на Община Бургас организира Национален конкурс на тема „Най-усмихнатият клас на България 2022 – умни, творящи, можещи“ със Сдружение „УСМИВКА“ - от 10.10.2022г. до 20.11.2022г. Конкурсът се провежда в 6 категории .**

I-ва категория–„ Най-усмихнатите деца в детската градина“

II-ра категория – „Най-усмихнати първолаци“

III – та категория – „Най- усмихнат начален курс от 2-ри до 4-ти клас

IV – та категория – „Най- усмихната прогимназия“ 5-ти до 7-ми клас

V - та категория – „ Най- усмихнати гимназисти“ 8-ми до 11-ти клас

VI –та категория – „Най-усмихнати абитуриенти“

**Здравейте с Усмивка!**

Статистиката ни през годините сочи, че с участието на над 1800 училища и детски градини и над 50 000 детски усмивки над 250 публикации в медиите и весели репортажи в централните новини на bTV, СКАТ и Канал 0 “Най-усмихнат клас на България” е безспорно най-големия конкурс за усмивки в страната!

За 9 - та поредна година, кажете с нас - Сдружение “Усмивка” отново ДА на усмивката в училище и участвайте в най-големия конкурс за усмивки в страната!

**Конкурсът 2022г. се провежда под надслов –„Най-усмихнатият клас на България 2022 – умни, творящи , можещи“ със Сдружение „УСМИВКА“ - от 10.10.2022г. до 20.11.2022г.**

Покажете на всички , че българските деца са умни, че са истински творци и могат с помощта на усмивката да преодоляват трудностите или просто се забавлявайте!

Най-важно е участието, защото усмивката прави силата!

Бъдете най-усмихнатите и накарайте другите да се усмихнат! Народът ни е казал“ Светът е оцелял, защото се е смял“

**Как да участвате?**

Всеки желаещ да се включи в конкурса трябва да изпрати фотография на класа с размер А4( МОЖЕ И ПО-ГОЛЯМ ФОРМАТ) до 20.11.2022г. на адрес

Бургас ул. „Янко Комитов“ 4

Митка Георгиева за Сдружение „УСМИВКА“

участие в конкурса „Най-усмихнат клас на България 2022г „.

**Напишете ни:**

На обратната страна на снимката

* Кой  е Вашият клас и кой е Вашият класен ръководител?
* Кое е Вашето училище и къде се намира (град/село/област)?
* Телефон и имейл на преподавателя или училището написани четливо за връзка при изпращане на е-Грамоти и награди на спечелилите.
* Категорията в която участвате.
* Кратко описание за това, как постигате Вашите резултати в училище, Вашите творчески изяви и постижения.

Фотографиите ще бъдат оценявани от жури.

След приключване на конкурса фотосите ще бъдат представени в изложбата „Най-усмихнатият клас на България 2022“ на официално награждаване през 2022г. организирано от Сдружение „УСМИВКА“ и Община Бургас в сградата на Областна администрация при възможност от провеждането й.

Всички участвали класове в конкурса получават по имейл

е-Грамота от Сдружение "Усмивка" и Община Бургас.

Всички учители, участвали в конкурса получават е-Сертификат от Сдружение "Усмивка" и Община Бургас.

Победителите ще бъдат наградени както всяка година в официална церемония в сградата на Областна Администрация, ако не е обявено бедствено положение в Бургас с регионално и национално медийно участие.

Наградите на победителите могат да бъдат изпратени и по пощата.

Благодарим Ви за усмивките!

Поздрави и усмивки от Бургас

Митка Георгиева Председател на УС  на Сдружение с нестопанска цел “Усмивка“

ул. „Янко Комитов „ № 4

8000 Бургас

За контакти 0988 753 171

[www.usmivka2018.org](http://www.usmivka2018.org)

Сдружение с нестопанска цел “Усмивка”, ЕИК/БУЛСТАТ 147031562